**Tájékoztató**

**a Céginformációs Szolgálattól történő ingyenes céginformáció kéréséhez**

Az Elektronikus Cégeljárásban Közreműködő Szolgálat működéséről, valamint a céginformáció költségtérítéséről szóló 1/2006. ( VI.26.) IRM rendelet 2016. január 1-jétől hatályos 9. § (4) bekezdése alapján **a költségtérítést nem kell megfizetni, ha a céginformációt – igazoltan – a cég tagja, vagy képviselője kéri**. Ezen szabály a **hiteles – közokirati formájú – céginformáció** (**cégkivonat, cégmásolat, cégirat, stb.)** kérése esetén szintén alkalmazandó.

A kérelemhez szükséges **formanyomtatvány** **és** annak **részletes kitöltési útmutató**ja a <http://ceginformaciosszolgalat.kormany.hu/nyomtatvanyok> oldalról tölthető le.

A kitöltött formanyomtatványt a Céginformációs Szolgálat részére **az alábbi módokon lehet benyújtani**:

1. **személyesen -** *ügyfélfogadási időben:* a Céginformációs Szolgálat Ügyfélszolgálati Irodájában, melynek címe1055 Budapest (V. kerület), Báthory u. 12. (az ügyfélfogadási időről tájékoztatás a következő linken található: <http://ceginformaciosszolgalat.kormany.hu/>)

* *ügyfélfogadási időn kívül:* az Országgyűlési Levélátvevőben - annak hivatali idején belül -, melynek címe 1055 Budapest, Honvéd u. 28. (a hivatali időről tájékoztatás a következő linken található: <http://www.kormany.hu/hu/igazsagugyi-miniszterium/elerhetosegek>).

Személyes igénylés esetén az ingyenességre vonatkozó jogosultságot személyi azonosság igazolására alkalmas fényképes igazolvány bemutatásával és a cégnyilvántartás adatainak összevetésével ellenőrzik a Céginformációs Szolgálat munkatársai.

1. **elektronikus úton** a [cegszolgalat@im.gov.hu](mailto:cegszolgalat@im.gov.hu) e-mail címre, mely esetben a formanyomtatványt **legalább fokozott biztonságú elektronikus aláírással** **vagy** amennyiben az igénylő nem rendelkezik ilyen szintű aláírással, úgy az **azonosításra visszavezetett dokumentum-hitelesítéssel (AVDH) kell ellátni**.

Fontos, hogy a nyomtatvány aláírására minden esetben az igénylő (az ingyenes céginformációra jogosult személy) jogosult, így elektronikus kérelem esetén szintén az igénylő elektronikus aláírásával vagy AVDH hitelesítésével kell a kérelmet benyújtani.

A formanyomtatványt **AVDH hitelesítés**sel a <https://niszavdh.gov.hu/index> oldalon **ügyfélkapu regisztráció segítségével**, az ugyanezen az oldalon található használati útmutató alapján lehet ellátni.

(Postai úton történő benyújtási lehetőség kizárólag költségtérítéses céginformáció igénylése esetén alkalmazható.)

Az igényelt **céginformációt az** **alábbi,** **Ön által kiválasztott módon veheti át**, melyet a formanyomtatvány megfelelő (H jelű) rovatában szükséges feltüntetni:

1. **papír alapon** – *személyesen:* ügyfélfogadási időben a Céginformációs Szolgálat Ügyfélszolgálati Irodájának fent megjelölt címén,

– *postai úton:* a cég bejegyzett központi ügyintézési helyére, illetve ennek hiányában a székhelyére címzett küldeményként,

1. **elektronikus úton (elektronikus közokiratként – elektronikus akta file formátumban)** a formanyomtatványon megjelölt e-mail címre továbbított elektronikus levélként.

A Céginformációs Szolgálat várhatóan a kérelem beérkezésétől számított 15 napon belül küldi meg az igényelt céginformációt.